A Bíróság (első tanács) 2012. október 22-i végzése – Šujetová
(C-252/11. sz. ügy)
„Előzetes döntéshozatal iránti kérelem – Okafogyottság”
Előzetes döntéshozatalra előterjesztett kérdések – A Bíróság hatásköre – A kérdést előterjesztő bíróság előtt folyamatban lévő, okafogyottá vált eljárás – Okafogyottság (EUMSZ 267. cikk) (vö. 13–15. pont)
Tárgy
Előzetes döntéshozatal iránti kérelem – Krajský súd v Prešove (Szlovákia) – A fogyasztókkal kötött szerződésekben alkalmazott
tisztességtelen feltételekről szóló, 1993. április 5-i 93/13/EGK tanácsi irányelv (HL L 95., 29. o.; magyar nyelvű különkiadás
15. fejezet, 2. kötet, 288. o.) 6. cikke (1) bekezdésének és 7. cikke (1) bekezdésének értelmezése – Valamely választottbírósági
ítélet megsemmisítése iránti kérelem elbírálására irányuló kizárólagos hatáskört a választottbírósági eljárás lefolytatásának
helye szerinti bíróság számára biztosító nemzeti rendelkezés – Az e bíróság számára azt a kötelezettséget előíró nemzeti rendelkezés,
hogy a választottbírósági ítélet esetleges megsemmisítését követően az eljárást az illetékességének ismételt vizsgálata nélkül
folytassa le – Visszaélésszerű választottbírósági megállapodás vagy választottbírósági kikötés.
Rendelkező rész
A Krajský súd v Prešove (Szlovákia) által a C-252/11. sz. ügyben a 2011. április 7-i végzéssel előterjesztett előzetes döntéshozatal
iránti kérelemről nem szükséges határozni.